text: আউফবাউ নীতি কোনো পরমাণু বা আয়নের ইলেকট্রনের বিন্যাস বা কনফিগারেশন নির্ধারণে ব্যবহৃত হয়। এটি 3d ও 4s অরবিটালদ্বয়ের ইলেকট্রন  ধারণক্ষমতার ধারাবাহিকতা প্রকাশ করে। আউফবাউ (aufbau) একটি জার্মান শব্দ, যার অর্থ নির্মাণ করা বা উপরে যাওয়া। এ নীতি হলো:
  
  "কোনো পরমাণুর ইলেক্ট্রনসমূহ তাদের শক্তির উচ্চক্রম অনুসারে প্রবেশ করবে। "
  
  ব্যাখ্যা
  নীতি অনুযায়ী,
  
  দুটি অরবিটালের মধ্যে কোনটির শক্তি কম বা বেশি, তা অরবিটালদ্বয়ের প্রধান কোয়ান্টাম সংখ্যা ও সহকারী কোয়ান্টাম সংখ্যা দ্বারা নির্ণীত হয়।
  
  প্রধান কোয়ান্টাম সংখ্যা (n) ও সহকারী কোয়ান্টার সংখ্যা্য (l) যোগফল (n+l) এর মাধ্যমে কোনো অরবিটালের শক্তি নির্ণয় করা হয়।
  
  যেমন:
  3d ও 4s অরবিটালের মধ্যে –
  3d এর জন্য n=3 এবং l=2 সুতরাং n+l = 3+2=5
  4s এর জন্য n=4 এবং l=0 সুতরাং n+l = 4+0=4
  
  4s অরবিটালের শক্তি কম। সুতরাং 4s অরবিটালে আগে ইলেকট্রন প্রবেশ করবে,পরে 3d অরটিলে ইলেকট্রন প্রবেশ করবে।
  
  1s < 2s < 2p < 3s < 3p < 4s < 3d < 4p < 5s < 4d < 5p < 6s < 4f < 5d < 6p < 7s
  
  তবে d এবং f উপস্তরের বিন্যাস একটু ভিন্ন রকমের।
  
  যদি d উপস্তর পূর্ণ বা অর্ধ পূর্ণ হওয়ার জন্য ১টি ইলেকট্রন কম থাকে অর্থাৎ ৯টি বা ৪টি ইলেকট্রন থাকে, তাহলে পরবর্তী উপস্তর থেকে একটি ইলেকট্রন d উপস্তরে স্থানান্তরিত হয় ।
  উদাহরণ: ক্রোমিয়াম Cr(24), তামা Cu(29), মলিবডেনাম Mo (42), রূপা Ag (47) এর ইলেকট্রন বিন্যাস ।
  
  আর Ra (88) এর উপস্তর 7s পূর্ণ হওয়ার পর বর্ণিত ধারা অনুযায়ী Ac(89) এ বাড়তি ইলেকট্রন 5f এ প্রবেশ না করে 6d তে প্রবেশ করে। অবশ্য এর পর ইলেকট্রন গুলো Pa(91) থেকে Lr(103) পর্যন্ত মৌলগুলোতে এক এক করে 5f এ প্রবেশ করে । Lr(103) মৌলে 5f পূর্ণ হওয়ার পর নিয়মানুযায়ী 6d উপস্তর ইলেকট্রন প্রবেশ করতে থাকে.
  
  তথ্যসূত্র 
  Banerjee book house India kolkata Sodepur
  
  আরো পড়ুন
   Image: Understanding order of shell filling
   Boeyens, J. C. A.: Chemistry from First Principles. Berlin: Springer Science 2008, 
   Abstract.
  
  বহিঃসংযোগ 
  Electron Configurations, the Aufbau Principle, Degenerate Orbitals, and Hund's Rule
  
  বিষয়শ্রেণী:পারমাণবিক পদার্থবিজ্ঞান
title: আউফবাউ নীতি